Motorfietsryer ry kind doodArgieffoto ŉ Sewejarige seun is Sondagoggend dood nadat ŉ motorfietsryer hom in Maropengweg in Krugersdorp, Gauteng, getref het. “Die seun het reeds aan sy beserings beswyk toe paramedici by die toneel opgedaag het,” het Russel Meiring, woordvoerder van ER24, gesê. “Die motorfietsryer het matige beserings opgedoen toe hy geval het. Sy motorfiets het ŉ paar meter van hom af tot stilstand gekom.” Die motorfietsryer het aan paramedici gesê hy het om die draai gekom toe die kind skielik oor die pad gehardloop het. “Die man is na die Krugersdorp-hospitaal geneem vir verdere behandeling.” Die polisie sal ondersoek instel.